Pozdravljeni!

Ogledali si boste spletno gledališko predstavo SNG Nova Gorica z naslovom Grozni Gašper.

Grozni Gašper sodi med najbolj priljubljene junake sodobne otroške literature. Avtorica knjig je Francesca Simon. Zgodbe o simpatičnem porednežu so zaslovele po vsem svetu, knjige o Gašperju so velike uspešnice v več kot 25-ih državah, po njih je posneta tudi risana serija. Tudi na Slovenskem Gašper uživa velik ugled – leta 2008 je bil nagrajen kot najljubša prevedena knjiga in stoji ob boku knjigi o Matildi in knjigam o Harryju Potterju.

**Ogled gledališke predstave:** [Predstave - Arhiv predstav - Repertoar (sng-ng.si)](https://www.sng-ng.si/repertoar/arhiv/predstave/2010052509521249/)

(klikni na desni spodnji videoposnetek)

Po ogledu predstave v zvezek za književnost prepiši spodnja vprašanja in nanja odgovori.

* Kakšni se ti zdijo liki (ali je moteče, da so otroke igrali odrasli …)? Kateri igralec te je z igro najbolj prepričal?
* Kako ocenjuješ Gašperjevo vedenje? Bi mu dal kakšen nasvet?
* Kakšno se ti zdi besedišče? Se ti zdi primerno za gledališče?
* Opiši sceno. Kaj misliš, zakaj je kavč tako velik?

Napiši še odlomek v obliki dramskega besedila (torej po vlogah) o poljubni tematiki (prijateljstvo, družina, šola …).

*Primer:*

*MIHA: Hej, prijatelji, gremo na igrišče?*

*ANA: Seveda, vzemi žogo.*

*MIHA: Pokličiva še Petra …*

Učiteljice slovenščine